Noget mange glemmer er faktisk også noget af det mest vigtige (ligesom alt det andet er vigtigt). Det er nemlig det man bør indtage under selve svømmetræningen. Jeg tror efterhånden det er en generel overalt i de danske svømmeklubber helt fra det første konkurrence svømmehold, at man skal have en drikkedunk med vand med til at stå på kanten. Og det er egentligt også det jeg anbefaler man bare indtager under selve træningen. Medmindre man svømmer et meget intensivt træningspas på måske 3 timer, så er det simpelthen ikke nødvendigt med fast føde under selve træningen. I forhold til hvor meget vand man bør drikke, så har jeg altid gået efter at jeg skal tømme en halv liters drikkedunk under den første time, hurtigt fylde den op også drikke en halv liter igen inden træningen er færdig efter de to timer. Altså ca. 150-200 ml. hver 20 minut, og grunden til jeg skriver det på den måde er, at væske indtaget skal ske k-o-n-t-i-n-u-e-r-l-i-g-t. Altså fast lidt af gangen under hele træningen, og ikke bare lige pludselig bare en stor slurk (for det giver ondt i maven). Som en lille note dertil, så blev der faktisk lavet en større undersøgelse i 1995 på det australske svømme-landshold, som viste at de i gennemsnitligt havde et svedtab på 125 ml. per kilometer svømning (så svømmer du 4 kilometer på en træning = 500 ml). Var træningen dertil udholdelsestræning med høj puls, så steg svedtabet til 170 ml. pr. kilometer. For at gøre dette væske indtag lidt mere spændende, så kan du med fordel putte lidt saftevand eller juice i sammen med vandet. Så er det lidt nemmere at få ned når pulsen går højt. Og det er altså vigtigt at vandet bliver indtaget. For selvom man ikke mærker det, så sveder man faktisk betydeligt mere ved at svømme end ved at løbe eller andet sport. Så indtager du simpelthen ikke den her vand, så kommer i stor væske mangel og det er bestemt ikke godt. Det kommer jeg også ind på herunder hvad det helt konkret betyder.